Opossum nanu mistur ta' żaqqu ħamra

Category:Didelphimorphia

L-Opossum nanu mistur ta' żaqqu ħamra jew Opossum grazzjuż ta' żaqqu ħamra, magħruf xjentifikament bħala Cryptonanus ignitus, huwa mammiferu marsupjal, tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi nani mistura, nattiv tal-kontinent ta' l-Amerika ta' isfel.

Dan l-opossum nanu mistur huwa marsupjal b'abitudni notturna (voldieri,attiv bil-lejl) b'attività minima matul il-ġurnata. Cryptonanus ignitus jgħix f'abitat ta' foresti tax-xita kemm subtropikali kif ukoll f'ambjenti tropikalment umdużi tal-muntanji. Dan huwa mammiferu primarjament arborju (jgħix fis-siġar), għalkemm jinżel mal-art biex jiekol xi frott u biex jikaċċa.

Dan il-marsupjal ġie skopert xjentifikament fl-2002, għandu l-pil ta' taħt żaqqu fin ta' lewn oranġjo fil-ħamrani u huwa ta' daqs kemxejn akbar mill-Opossum nanu mistur ta' Chacoan li kien maħsub li huma l-istess speċi.   

Dieta
L-Opossum nanu mistur ta' żaqqu ħamra huwa marsupjal b'dieta Omnivora, li tikkonsisti minn frott, insetti u annimali vertebrati u invertebrati żgħar oħra.

Distribuzjoni
Cryptonanus ignitus huwa speċi b'distribuzjoni żgħira ħafna (l' iżgħar fost l-ispeċi fil-ġeneru Cryptonanus) u jinsab jgħix fil-lokalita ta' Yuto biss, fil-kontinent tal-Amerika ta' isfel, fit-Tramuntana tal-Arġentina, fil-provinċa ta' Jujuy u b'hekk huwa speċi endemika ta' din il-provinċa u tal-Arġentina.

Klassifikazjoni

Ordni Didelphimorphia
Superfamilja Didelphoidea
Familja Didelphidae
Sottofamilja Didelphinae
Tribù Thylamyini
Ġeneru Cryptonanus
Opossum nanu mistur ta' żaqqu ħamra, Cryptonanus ignitus

Sinonimi
"Gracilinanus chacoensis ignitus" u "Gracilinanus ignitus" huma sinonimi jew l-istess bħal u jirreferu għal Cryptonanus ignitus ta' Díaz, Flores & Barquez, 2002.

Referenzi
Díaz, M.M., Flores, D.A. & Barquez, R.M. 2002. A New Species Of Gracile Mouse Opossum (Didelphimorphia: Didelphidae), From Argentina. Journal of Mammalogy 83(3):824-833, August 2002.
Voss, R.S., Lunde, D.P. & Jansa, S.A. 2005. On the Contents of Gracilinanus Gardner & Creighton, 1989, with the Description of a Previously Unrecognized Clade of Small Didelphid Marsupials. American Museum Novitates 3482:1-34, 25 juli 2005. Tista tara il- fajl hawn.

Link Esterni
Tassonomija tal-Mammiferi.